Annemari Sandell juoksee 10 000 metrillä 19-vuotiaiden Euroopan-ennätyksen 32.10,19 Euroopan cupin 1. divisioonassa 1995 Turun urheilupuistossa.
**Annemari Birgitta Sandell** (ent. **Kiekara**, ent. **Sandell-Hyvärinen**, ent. **Hyvärinen**, o.s. Sandell, s. 2. tammikuuta 1977 Kalanti) on kilpauransa jo lopettanut suomalainen kestävyys- ja maastojuoksija.

Ura
---

Kansainvälisesti Sandell on menestynyt parhaiten maastojuoksussa. Hänellä on MM-pronssia naisten lyhyeltä matkalta Belfastista 1999 ja MM-kultaa tyttöjen kilpailusta vuodelta 1995 ja tyttöjen MM-hopeaa 1996. Maastojuoksun EM-kisoista hänellä on kolme mitalia; kultaa 1995, hopeaa 1998 ja pronssia 1996.

Sandell on osallistunut monta kertaa myös ratajuoksun arvokilpailuihin: kerran olympialaisiin, neljästi MM-kilpailuihin ja kaksi kertaa EM-kilpailuihin. Hän oli Stuttgartin MM-kilpailuissa 1993 kolmastoista 3 000 metrillä, Göteborgin MM-kilpailuissa 1995 yhdeksäs 10 000 metrillä, Atlantan olympialaisissa 1996 kahdestoista 10 000 metrillä, Ateenan MM-kilpailuissa 1997 viidestoista 10 000 metrillä sekä Budapestin EM-kilpailuissa 1998 viides 5 000 metrillä ja seitsemäs 10 000 metrillä. Sevillan MM-kilpailuissa 1999 hän karsiutui 5 000 metrin alkuerissä ja keskeytti 10 000 metrillä.

Suomen mestaruuden Sandell on voittanut seitsemän kertaa 5 000 metrillä (1995, 1999, 2000, 2005, 2008, 2009 ja 2020) ja kuusi kertaa 10 000 metrillä (1994, 2005, 2007, 2008, 2009 ja 2020). Hän on saanut lisäksi hopeaa 1 500 metrillä vuonna 1996 ja 10 000 metrillä vuonna 2003. Maastojuoksun Suomen mestaruuksia hänellä on kymmenen (1994−1997, 1999−2001, 2006, 2008, 2009). Lisäksi hänellä on hopea (2005) ja pronssi (2014). Maratonin SM-kilpailuissa hän on saavuttanut hopeaa 2019 ja puolimaratonin SM-kilpailuissa kultaa 2009 ja 2020, hopeaa 2008 ja 2014 sekä pronssia 2017.

Sandell pitää hallussaan 5 000 metrin, 10 000 metrin ja puolimaratonin Suomen ennätyksiä. Hänen Atlantan olympialaisissa juoksemansa 10 000 metrin Suomen ennätys 31.40,42 on edelleen voimassa oleva matkan nuorten Euroopan ennätys.

Sandellilla on nimissään myös useita Suomen ikäkausiennätyksiä: ulkoradoilla 800 metrillä (12-v. SE 2.19,75 ja 13-v. SE 2.14,02), 1 500 metrillä (12-v. SE 4.48,51, 13-v. SE 4.30,97 sekä 14- ja 15-v. SE 4.23,85), maililla (14- ja 15-v. SE 4.45,22, 17-v. SE 4.38,20 sekä 19- ja 22-v. SE 4.34,48), 3 000 metrillä (12-v. SE 10.11,63, 13- ja 14-v. SE 9.27,22, 15-v. SE 8.56,02, 17-v. SE 8.51,22 sekä 19- ja 22-v. SE 8.48,36), 5 000 metrillä (17-v. SE 15.26,33 sekä 19- ja 22-v. SE 14.56,22) ja 10 000 metrillä (17-v. SE 32.55,24 sekä 19- ja 22-v. SE 31.40,42) sekä sisäradoilla 800 metrillä (12-v. SE 2.24,66), 1 500 metrillä (13-v. ylipitkän radan SE 4.41,92, 14-v. ylipitkän radan SE 4.32,88 sekä 15-v. SE 4.29,16), maililla (19- ja 22-v. SE 4.43,87) ja 3 000 metrillä (17- ja 19-v. ylipitkän radan SE 9.13,37).

Sandell on edustanut yleisurheilussa seuratasolla Kalannin Kisaa, Turun Weikkoja, Forssan Salamaa ja vuodesta 2020 lähtien Pudasjärven Urheilijoita. Hiihdossa hän edustaa Ski Jyväskylää.

Sandell oli kesällä 2016 aikeissa lopettaa uransa, mutta jatkoi kilpailemista saman vuoden syksyllä. Sandell juoksi vuoden 2022 Münchenin EM-kisoissa maratonin. Hänen sijoituksensa sijoitus oli 49:s.

Perhe
-----

Sandell voitti 10 000 metrin SM-kultaa 2007 vain kolme kuukautta toisen lapsen syntymän jälkeen. Hänellä on kolme lasta.

Sandell valmensi vuosina 2008–2015 ravihevosia Suomen Hippoksen lisenssivalmentajana yhdessä silloisen puolisonsa Arto Hyvärisen kanssa.

Sandell erosi Arto Hyvärisestä keväällä 2016 ja avioitui valmentajansa Mika Kiekaran (ent. Myöhänen) kanssa. Annemari jätti eroanomuksen keväällä 2023. Lehdessä kirjoitettiin, että Sandell olisi joutunut lopettamaan kilpauransa 39-vuotiaana kiusaamisen takia. Sandell muutti Kalannista Tl Koskelle omien sanojensa mukaan jatkuvan kiusanteon vuoksi.

Henkilökohtaiset ennätykset
---------------------------

|  |  |  |
| --- | --- | --- |
| **matka** | **aika** | **vuosi** |
| 800 m | 2.09,15 | 1993 |
| 1 500 m | 4.14,55 | 1996 |
| Maili | 4.34,48 | 1996 |
| 3 000 m | 8.48,36 | 1996 |
| 2 mailia | 9.41,36 (SE) | 1996 |
| 5 000 m | 14.56,22 (SE) | 1996 |
| 5 km (maantiejuoksu) | 15.13 | 1996 |
| 10 000 m | 31.40,42 (SE) | 1996 |
| 10 km (maantiejuoksu) | 33.56 | 2019 |
| Puolimaraton | 1.09.58 | 2000 |
| Maraton | 2.35.12 | 2000 |
|

Lähteet
-------

* Annemari Sandell Tilastopaja (vaatii kirjautumisen, maksullinen palvelu).

### Viitteet

1. ↑  Tilastopaja
2. ↑  Suomen urheilulegendan ura on ohi – Avioero ja tyttönimi takaisin *www.iltalehti.fi*. Viitattu 28.12.2023.
3. ↑  Kallikari, Merja: Annemari Kiekara jakaa juoksuoppejaan *Turun Sanomat*.  30.9.2016. Viitattu 30.9.2016.
4. ↑  Silvennoinen, Santtu: Suomen urheilulegendan ura on ohi – Avioero ja tyttönimi takaisin *Iltalehti*.  7.10.2023. Viitattu 7.10.2023.
5. ↑  IAAF – tuloksia ja tilastoja maastojuoksun MM-kilpailuista, s. 4-5. (PDF)
6. ↑  Martiskainen, Seppo et al.: *Suomi voittoon - kansa liikkumaan*, s. 399, 403–406, 425–426. Yleisurheilun Tukisäätiö, 2006. ISBN 951-98952-2-1.
7. ↑  Suomen ennätykset *www.tilastopaja.eu*. Viitattu 29.9.2022.
8. ↑  Records *www.european-athletics.com*. European Athletics. Viitattu 29.9.2022. (englanniksi)
9. ↑  Annemari Sandell-Hyvärinen *tulokset.hiihtoliitto.fi*. Viitattu 2.2.2020.
10. ↑  Jo uransa lopettanut suomalaisjuoksija palasi kehiin – taskuun heti voitto *suomiurheilu.com*. Viitattu 16.10.2016. fi-FI
11. ↑  Halonen, Mika & Hyyppä, Emma: Maratonista tuli suomalaisille toinen toistaan rajumpi tuskien taival – takareiden napsahdus, oksentelua ja kramppeja: "Ihan katastofia" *Yle urheilu*.  15.8.2022. Viitattu 17.8.2022.
12. ↑  Mammalomalainen teki kultaisen visiitin radalle, HS viitattu 6.8.2007
13. ↑  Annemari Kiekara, 43, on hurjassa iskussa: rikkoi kultavuosiensa ennätykset – maalina olympiakisat *www.iltalehti.fi*. Viitattu 13.8.2020.
14. ↑  Perhe, hevoset ja urheilu täyttävät Sandell-Hyvärisen päivät[vanhentunut linkki], viitattu 12.11.2008
15. ↑  Annemari Kiekara (Kiekaran valmennustilastot) *heppa.hippos.fi*. Hippos. Viitattu 17.8.2022.
16. ↑  Annemari Sandellin avioliitto päättyi lopullisesti *www.iltalehti.fi*. Viitattu 8.4.2016.
17. 1 2  Annemari Kiekara jakaa juoksuoppejaan.  *Turun Sanomat*, 30.9.2016.
18. ↑  Annemari Kiekara, 46, eroaa aviomiehestään *www.iltalehti.fi*. Viitattu 1.6.2023.
19. ↑  Sandell lopettaa huippu-uransa *Turun Sanomat*.  1.7.2016. Viitattu 3.7.2016.
20. ↑  Annemari Sandell Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |